henkilötietojen käsittelyilmoitus

Henkilötietojen käsittelyä koskeva informointiasiakirjamalli ja esimerkkipohja yleisen tietosuoja-asetuksen (EU) 2016/679 art. 13. ja 14. mukaisesti.

Seloste käsittelytoimista (art. 20 mukaisesti) tulee tehdä erikseen.

1 Rekisterinpitäjä

Rekisterinpitäjä on [●] (y-tunnus [●]).

[Osoite ja muut mahdolliset yhteystiedot]

2 Henkilötietojen käsittely

Käsittelemme sinulta saamiamme tietoja, jotka olet antanut meille [liittyessäsi jäseneksemme / ilmoittautuessasi tapahtumaan X / lomakkeella Y / muu sopiva tapa.]

[Lisäksi käsittelemme henkilötietojasi, jotka olemme saaneet [lisää ulkopuolinen lähde, jos tällainen on, muuten poista koko tämä kohta.]

Käsittelemme henkilötietojasi [lisää tarkoitus / tarkoitukset, kuten ”leirimatkan toteuttamiseksi”.]

Käsittelemme henkilötietojasi perustuen [valitse edellä kuvattuun tarkoitukseen yksi tai useampi sopiva alla luetelluista perusteista. Huomaathan, ettet voi ”kaiken varalta” jättää kaikkia vaihtoehtoja, vaan käsittelyperusteen tulee vastata käytännön tarkoituksia (onko kysytty nimenomainen suostumus, liittyykö käsittely jäsenasioihin, onko laissa jokin velvoite jne (poista soveltumattomat ja tämä teksti.)]

* käsittelylle nimenomaisesti antamaasi suostumukseen
* käsittelyn tarpeellisuuteen [jäsen-/työ-/vapaaehtoistoiminta/muu sopiva] sopimuksesi käytäntöön panemiseksi
* käsittelyn tarpeellisuuteen lakisääteisen velvollisuuden noudattamiseksi
* käsittelyn tarpeellisuuteen toteuttaaksemme meidän [ja muiden partiotoimijoiden / muun tahon [minkä?] oikeutettuja etuja, jotka liittyvät sinun ja meidän väliseen merkitykselliseen suhteeseen, kun osallistut partiotoimintaan ja sen tuottamiseen

3 Tietojen vastaanottajat

Tietosi voidaan tarvittaessa toimittaa viranomaisille ja muille partiotoimijoille, kuten kattojärjestöllemme Suomen Partiolaisille [lisää tarvittaessa muita vastaanottajia, kuten matkatoimisto tms.].

Tietojasi ei siirretä EU:n ulkopuolelle.

4 Tietojen säilytysaika

Säilytämme tietojasi niin kauan, kuin se on edellä kuvattuihin käsittelytarkoituksiin tarpeen. [Lisää henkilötietojen luonne ja säilytysaika esimerkiksi kuukauden tarkkuudella.] Henkilötietoja voidaan, joko kokonaan tai osittain, säilyttää tätä pidemmän ajan, mikäli meillä on säilyttämiseen laissa, kuten kirjanpitolaissa, säädetty peruste tai mikäli henkilötietojen pidemmälle säilyttämiselle on jokin muu oikeutettu peruste. Tällaisissa tapauksissa henkilötietosi tuhotaan ilman aiheetonta viivytystä heti, kun tietojen säilyttämiselle ei ole enää tarvetta.

Arvioimme henkilötietojesi tarpeellisuutta ja täsmällisyyttä edellä kuvattuihin tarkoituksiin säännöllisesti.

5 Oikeutesi rekisteröitynä

Sinulla on oikeus pyytää:

* pääsyä henkilötietoihisi sekä vaatia itseäsi koskevien henkilötietojen oikaisemista tai poistamista;
* henkilötietojesi käsittelyn rajoittamista tai vastustaa tällaista käsittelyä; ja
* saada meille toimittamasi henkilötiedot jäsennellyssä, yleisesti käytetyssä ja koneellisesti luettavassa muodossa ja siirtää kyseiset tiedot toiselle rekisterinpitäjälle.

Kun henkilötietojen käsittely perustuu suostumukseen, sinulla on oikeus peruuttaa suostumuksesi, milloin tahansa. Huomioithan, että tämä ei vaikuta ennen suostumuksen peruuttamista suoritetun käsittelyn lainmukaisuuteen.

Voit käyttää yllämainittuja oikeuksiasi ottamalla yhteyttä kohdassa 1 mainittuihin yhteystietoihin.

Mikäli katsot tietosuojalainsäädännön mukaisten oikeuksiesi tulleen loukatuiksi, voit tehdä asiasta valituksen valvontaviranomaiselle (tietosuojavirastolle).

*Laadittu 27.4.2018, päivitetty 2.5.2018*